

	


                                                                        Anexa nr. 1 la HCL nr. 80 din data de 07.10.2024

PROCEDURA
de instituire a unor facilități fiscale respectiv anularea  accesoriilor  aferente obligațiilor bugetare restante la 31 august 2024 datorate bugetului local 
de către persoanele fizice și juridice 
de pe raza UAT Orașul Broșteni, Județul Suceava 


Cap. I  DISPOZIȚII GENERALE

     Art. 1 (1) Prezenta procedură se aplică persoanelor fizice și juridice de pe raza Orașului Broșteni, care la data de 31.08.2024 datorează majorări de întârziere bugetului local al Orașului Broșteni, pentru neachitarea impozitelor și taxelor locale de natură fiscală, calculate în limita termenului de prescripție prevăzut de actele normative în vigoare.
                 (2) Prezenta procedură se supune aprobării Consiliului Local al Orașului Broșteni.
                 (3) Această procedură se aplică cu respectarea principiului nediscriminării, conform prevederilor Ordonanței Guvernului nr. 137/2000 privind prevenirea și sancționarea tuturor formelor de discriminare, aprobată prin Legea nr. 324/2006,  cu modificări și completări ulterioare.  

Cap. II OBIECTIVUL ȘI SCOPUL PROCEDURII

 	Art. 2 Este determinat de stimularea conformării voluntare a contribuabililor la plata obligațiilor fiscale, maximizarea încasărilor bugetare și diminuarea arieratelor la bugetul local, respectiv stabilirea în mod nediscriminatoriu a criteriilor și mijloacelor de acordare a facilităților fiscale, atât în cazul persoanelor juridice angajate în activități comerciale, cât și al persoanelor fizice.

CAP.III  DURATA APLICĂRII PROCEDURII

        Art. 3 Prezenta procedură se aplică de la data aprobării prezentei hotărâri până la data de 25.11.2024, anularea operand pentru accesoriile aferente obligațiilor principale aflate în sold la data de 31.08.2024, stingerea până la data depunerii cererii de anulare a accesoriilor a obligaţiilor bugetare principale administrate de organul fiscal local  cu termene de plată cuprinse între 1 septembrie 2024 şi 25 noiembrie 2024, inclusiv și stinse până la această data.

CAP IV BENEFICIARII ȘI ESTIMĂRILE 

        Art. 4 .Numărul de beneficiari estimati de pe raza Orașului Broșteni este de 1571  persoane fizice și 142 persoane juridice, iar valoarea totală estimată a majorărilor care pot fi reduse prin această procedură este de 4.733.741,0 lei.

CAP V CONDIȚII DE ELIGIBILITATE A PROCEDURII

        Art. 5 (1) Facilitățile fiscale acordate prin prezenta procedură, sunt cele prevăzute de art. II-IX din Ordonanța de Urgență nr. 107/2024 pentru reglementarea unor măsuri fiscal - bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative, respectiv: 
(1) Anularea accesoriilor  aferente impozitelor și taxelor locale.
 (2) Pot beneficia de facilitățile prevăzute în prezenta procedură persoanele fizice și juridice, care îndeplinesc următoarele condiții :

	-  toate obligaţiile bugetare principale restante la data de 31 august 2024 inclusiv, administrate de organul fiscal central, se sting prin orice modalitate prevăzută la art. 22 din Legea nr. 207/2015, cu modificările şi completările ulterioare( plată, compensare, executare silită, scutire, anulare, prescripţie, dare în plată şi prin alte modalităţi prevăzute expres de lege), până la data depunerii cererii de anulare a accesoriilor inclusiv, dar nu mai târziu de data de 25 noiembrie 2024;
	- sunt stinse prin orice modalitate prevăzută de art. 22 din Legea nr. 207/2015, cu modificările şi completările ulterioare, până la data depunerii cererii de anulare a accesoriilor inclusiv, toate obligaţiile bugetare principale şi accesorii administrate de organul fiscal central cu termene de plată cuprinse între data de 1 septembrie 2024 şi data depunerii cererii de anulare a accesoriilor inclusiv, dar nu mai târziu de data de 25 noiembrie 2024;
	- debitorul să aibă depuse toate declaraţiile fiscale, potrivit vectorului fiscal, până la data depunerii cererii de anulare a accesoriilor inclusiv. Această condiţie se consideră îndeplinită şi în cazul în care, pentru perioadele în care nu s-au depus declaraţii fiscale, obligaţiile fiscale au fost stabilite, prin decizie, de către organul fiscal central;
	- debitorul depune cererea de anulare a accesoriilor după îndeplinirea în mod corespunzător a condiţiilor prevăzute la lit. a) - c), până la data de 25 noiembrie 2024 inclusiv, sub sancţiunea decăderii. 

CAP VI. MODALITATEA DE IMPLEMENTARE A PROCEDURII

	Art. 6  (1) Pentru a beneficia de anularea accesoriilor  aferente impozitelor și taxelor locale, solicitanții vor depune la registratura primăriei, până la data de 25.11.2024 inclusiv :
 -  cerere de anulare a accesoriilor.
-  certificat fiscal din care să rezulte că solicitantul nu are datorii la  obligațiile fiscale principale aflate în sold la data de 25.11.2024.
- copie act de identitate / certificat de înregistrare. 
	(2) Cererea persoanelor fizice și/sau juridice privind anularea accesoriilor aferente impozitelor și taxelor locale va fi analizată cu celeritate în cadrul Compartimentului financiar – contabil  din cadrul Primăriei Orașului Broșteni.
	Se va verifica îndeplinirea condiției privind achitarea integrală a impozitelor și taxelor locale, inclusiv a amenzilor datorate bugetului local al Orașului Broșteni.
	În urma analizei efectuate, se va întocmi un referat care va fi supus spre aprobare primarului Orașului Broșteni.
	În baza referatului de acordare/neacordare, se va emite decizia de anulare a accesoriilor sau de respingere a cererii de anulare.
	 Operarea efectivă a facilității acordate se va efectua pe baza referatului aprobat și a deciziei de calcul , pentru situațiile când sunt îndeplinite condițiile prevăzute în prezenta procedură.

















       CĂTRE,

PRIMĂRIA ORAȘULUI BROȘTENI
 Orașul Broșteni, județul Suceava
   
Subsemnatul(a)………………………………………...,cu domiciliul în localitate…………………….,str………………..,nr……….,bl……..,sc……,et……,ap…….,jud……………., rog a-mi aproba cererea pentru anularea  de accesorii (majorări, penalități de întârziere)  pentru toate obligaţiile bugetare principale restante la data de 31 august 2024 . 
La prezenta  cerere anexez următoarele acte(copii):
1. ……………………………………………………..
2. ……………………………………………………..
3. ……………………………………………………..
4. ……………………………………………………..
5. ……………………………………………………...
•Mă oblig ca orice modificare survenită în situaţia mea actuală să o aduc la cunoştinţă dumneavoastră imediat.
Subsemnatul (a)________________________________________________, prin prezenta declar că am fost informat că datele cu caracter personal sunt prelucrate în scopul și pentru îndeplinirea atribuțiilor legale ale instituției.
Am luat la cunoștință că informațiile din cererea depusă și actele anexate la aceasta, vor fi prelucrate de Primăria Orașului Broșteni, județul Suceava , cu respectarea  prevederilor Regulamentului(UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date.
Îmi exprim în mod expres acordul pentru prelucrarea datelor cu caracter personal de către Primăria Orașului Broșteni, județul Suceava.

Data, 								Semnătura solicitantului,
________							____________________   

Telefon:…………………………..

	

						




